**LEHDISTÖTIEDOTE**

Huhtikuu 2017

**Nopeampaa, helpompaa ja korkealaatuisempaa vinoleikkausta**

Kulmien ja säteiden vinoleikkaus ja pyöristys edellyttää vahvaa ja kestävää hitsaussaumaa tai läpivientejä. Norton lanseeraa Norton Bevel System -nimisen sarjan koneita ja jyrsimiä, joiden ansiosta työ käy valmistajan mukaan nopeammin ja lopputulos on parempi.

Uuteen valikoimaan kuuluu kaksi erilaista konetyyppiä: suurempi ja voimakkaampi NorBevel-12 -kone, jolla on mahdollista leikata 12 mm syvyyteen saakka, sekä pienempi NorBevel-6 -kone, joka sopii erityisesti esimerkiksi pienempien, halkaisijaltaan alkaen 18 mm, reikien ja aukkojen leikkaamiseen ja pyöristykseen. Kumpaakin konetyyppiä on saatavilla sekä sähköisenä että pneumaattisena, ja valikoimaan kuuluu lisäksi jyrsinpäitä, joissa on erilaisia säteitä ja kulmia erityyppisille metalleille. Koneet ovat miellyttäviä käyttäjälle, sillä ne eivät juurikaan tärise ja valmistajan mukaan lastut ovat niin suuria, että putoavat alas muodostamatta vaarallista pölyä. Jyrsinpään vaihto tapahtuu yhdellä työkalulla (kuusiokoloavain) nopeasti ja helposti.

**Vinoleikkaus ja pyöristys**

NorBevel-koneilla aikaansaadaan tasainen ja tarkka kulma ennen hitsausta ja näin hitsaussauma on vahvempi. Vinoleikkaus ei myöskään aiheuta epäpuhtautta, minkä ansiosta hitsaussauma on korkealaatuisempi. Työ käy nopeasti: 1,2 m 1 minuutissa. NorBevel on kylmäleikkaava ja siksi työkappaleen värjäytymisen vaaraa ei ole.

Aukkojen ja kulmien pyöristyksessä NorBevel tarjoaa suuremman ja pyöreämmän pinnan, mikä luo paremman alustan maalaukseen ja lakkaukseen. Pyöreämmän muodon ansiosta tiivisteitä ei useimmiten tarvita estämään kulumista, kuten esimerkiksi kaapeliläpivientien kulumaa. Pienemmällä NorBevel-6 –koneella voidaan tehdä halkaisijaltaan enintään 18 mm reiän pyöristys.

”Uusien koneiden kompaktin ja helpon rakenteen ansiosta voidaan vinoleikkaus ja pyöristys suorittaa nopeammin ja helpommin, ja lisäksi käyttäjän työympäristö paranee, sillä koneet eivät juurikaan tärise ja lastut ovat niin suuria, että putoavat alas muodostamatta vaarallista pölyä. Vinoleikkaus ja pyöristys voidaan tehdä myös tehokkaammin ja lopputulos on parempi, koska NorBevelillä aikaansaadaan hieno pinta polttamatta, mikä poistaa jälkityöskentelyn tarpeen”, kertoo Timo Sutinen, Saint-Gobain Abrasives AB:n Suomen myyntivastaava.

Katso myös [www.nortonabrasives.com](http://www.nortonabrasives.com)